ناتو اولکه‌لری روسیا سرحدلرین‌ده، ۴۵ مین عسگرین ایشتیراکی ایله بؤیوک مانور کئچیره‌جکلر.
آمریکا دنیز پیادالاری قوموتانی ژنرال روبرت ب. نللر، نماینده‌لر مجلیسینده‌کی اوتورومدا چیخیشیندا،
"اؤنوموزده‌کی، اکتبر آییندا، آمفیبیلرین)هم دنیز هم قورودا ساواشان عسگر) ایشتیراکی ایله ناتونون بؤیوک مانورو اولاجاق. محتملا، سویوق ساواشین ذیروه‌سین‌ده تریدنت جونکتور آدی آلتین‌دا ائدیلن‌دن بو یانا ان بؤیوک مانور اولاجاق" دئدی.
ژنرال، اونلارجا ساواش گمی‌سی و اوچاغین ایشتیراکی ایله کئچیریله‌جک مانورون نروژ ساحللرین‌ده گئچیریله‌جگینی دیله گتیردی.
مانورون گئچیریله‌جگی بؤلگه ایله باغلی دقیق معلومات وئرمه‌یه‌ن نللر، یالنیز روسیا سرحدلری یاخینلیغین‌دا اولاجاغینا ایشاره ائد‌رک دئدی:
"آرخایینام، روسیا طرفین‌دن گیریشیملر اولاجاق. اما سانیران بو، آمریکانین یئریتدیگی استراتژینین جیدیلیگینی، ناتو متفیقلریمیزین اونلاری قوروماق اوچون بیزی اورادا گؤرمک ایسته‌دیکلرینی گؤستریر".
داها اول نللر، نروژ‌ده یئرلشدیریلمیش عسگرلرینی، بؤلگه‌ده "بؤیوک ساواشین" باشلایابیله‌جگی قونوسوندا اویارمیشدی.
